Diari Oficial de la Generalitat Valenciana


Sumari del DOGV 8082, del 12-07-2017 (2017/6319)

DECRET 85/2017, de 30 de juny, del Consell, pel qual s'acorda el nomenament de vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana..
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8082

Data del DOGV
:   12-07-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/6319


Data del document
:   30-06-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

DECRET 85/2017, de 30 de juny, del Consell, pel qual s'acorda el nomenament de vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana.. [2017/6319]  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell, i modificat pel Decret 41/2008, de 4 d'abril, del Consell, estableix que l'òrgan de govern i administració de l'Entitat Pública de Sanejament d'Aigües Residuals de la Comunitat Valenciana és el consell d'administració, integrat per un president i onze vocals.  
  
Amb caràcter nat, ocupa la Presidència la persona titular de la conselleria a què estiga adscrita l'Entitat Pública de Sanejament d'Aigües Residuals de la Comunitat Valenciana.  
Les persones designades per a les onze vocalies són nomenades pel Consell de la manera següent: sis d'elles, en representació de l'Administració de la Generalitat, nomenades a proposta de la Presidència del Consell d'Administració, una de les quals podrà ser designada per a exercir les funcions de la Vicepresidència; quatre d'elles, en representació de l'Administració local, nomenades a proposta de la Federació Valenciana de Municipis i Províncies, tres de les quals han de representar cada una de les tres diputacions provincials; i una, en representació de l'Administració de l'Estat, a proposta de la Delegació del Govern a la Comunitat Valenciana.  
Les persones designades per a les vocalies exercixen les seues funcions per un període de quatre anys, i poden ser nomenades una o més vegades per períodes de la mateixa duració, tot això sense perjuí de la possibilitat de ser remogudes en qualsevol moment, a proposta de les administracions respectives, i del seu dret a dimitir o renunciar a la seua condició. En tals casos, les persones que les substituïsquen en les vocalies exerciran les seues funcions pel temps que reste fins a completar el període de quatre anys.  
Mitjançant del Decret 118/2015, de 24 de juliol, del Consell, es van designar les persones membres del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'Administració de la Generalitat, per un període de quatre anys, sense perjuí que puguen ser nomenades més vegades per períodes de quatre anys o remogudes en qualsevol moment a proposta de l'administració que representen, i del seu dret a dimitir o renunciar a la seua condició.  
Pel Decret 77/2017, de 16 de juny, el Consell va acordar el cessament, a petició pròpia, de Miriam Fernández Herrero, com a directora general de Finançament i Fons Europeus,de la Conselleria d'Hisenda i Model Econòmic.  
En virtut del que preveu el Decret 208/2015, de 20 de novembre, del Consell, Miriam Fernández Herrero exerceix la condició de membre d'aquest consell en representació de l'Administració de la Generalitat, per la qual cosa cal nomenar una altra persona per ocupar la vocalia.  
Per això, de conformitat amb l'article 17.b de la Llei del Consell, vista la proposta de la Presidència del Consell d'Administració de l'Entitat Pública de Sanejament d'Aigües Residuals de la Comunitat Valenciana, i a proposta de la consellera d'Agricultura, Medi Ambient, Canvi Climàtic i Desenvolupament Rural, i amb la deliberació prèvia del Consell en la reunió del 30 de juny de 2017,  
  
  
DECRETE  
  
Article 1. Cessament  
El cessament de Miriam Fernández Herrero com a vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'Administració de la Generalitat, agraint-li els serveis prestats.  
  
Article 2. Nomenament  
Nomenar Andreu Iranzo Navarro vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'Administració de la Generalitat.  
  
Article 3. Durada de l'exercici de les funcions  
De conformitat amb les disposicions de l'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, el nou vocal exercirà les seues funcions pel temps que resta fins a completar el període de quatre anys per al qual va ser nomenat la vocal que substitueix, sense perjuí que puga ser nomenat més vegades per períodes de quatre anys o remogut en qualsevol moment a proposta de l'Administració que representa, i del seu dret a dimitir o renunciar a la seua condició.  
  
  
DISPOSICIÓ FINAL  
  
Única. Efectivitat  
1. El cessament previst en l'article 1 produirà efectes des del dia de publicació d'aquest decret.  
2. El nomenament establert en l'article 2 tindrà efectes des del dia següent al de la publicació d'aquest decret.  
  
València, 30 de juny de 2017  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO